1. Okoljska politika Skupnosti prispeva k ohranjanju, varstvu in izboljšanju kakovosti okolja, varovanju človekovega zdravja, skrbni in preudarni rabi naravnih virov in spodbujanju ukrepov na mednarodni ravni za reševanje regionalnih ali globalnih okoljskih problemov. (Člen 174 Pogodbe) 2. Politika Skupnosti na področju industrije zagotavlja pogoje, ki so potrebni za konkurenčnost industrije Skupnosti, s pospeševanjem prilagajanja industrije strukturnim spremembam, spodbujanjem okolja, ki je naklonjeno pobudam in razvoju podjetij ter sodelovanju med njimi, podpiranjem boljšega izkoriščanja industrijskega potenciala politike inovacij, raziskav in tehnološkega razvoja. Države članice se med seboj posvetujejo v povezavi s Komisijo in po potrebi uskladijo svoje ukrepanje. Komisija lahko da kakršno koli pobudo za pospeševanje takšnega usklajevanja. (Člen 157 Pogodbe)

Cilji Evropska unija je v okviru lizbonske strategije za gospodarsko rast in delovna mesta sprejela ukrepe za spodbujanje in razvoj konkurenčnosti in inovativnosti. Ti ukrepi zajemajo ustanovitev okvirnega programa za konkurenčnost in inovativnost (OPKI) 2007–2013 (Sklep št. 1639/2006/ES), predvsem s programom „Inteligentna energija – Evropa“ (IEE) in programom za podjetništvo in inovativnost (PPI). Zajemajo tudi program Marco Polo (Uredba (ES) št. 1692/2006). Glavni cilji so spodbujanje konkurenčnosti podjetij, zlasti MSP, spodbujanje vseh oblik inovativnosti, vključno z ekološko inovativnostjo, ter spodbujanje energetske učinkovitosti ter novih in obnovljivih virov energije v vseh sektorjih, vključno s prometnim. Agencija je v okviru teh programov Skupnosti odgovorna za izvajanje nalog, ki zadevajo pomoč Skupnosti, razen vrednotenja programa, spremljanja zakonodaje in strateških študij ter vseh drugih ukrepov, ki so v izključni pristojnosti Evropske komisije.

Naloge V okviru izvajanja programov Skupnosti, za katere so bile naloge v letu 2007 prenesene s Komisije na Agencijo, namreč IEE I od 1. julija 2005, IEE II od 26. julija in PPI od 1. novembra 2007. — Upravljanje vseh faz v času trajanja posebnih projektov. — Sprejemanje instrumentov za izvrševanje proračuna in na osnovi pooblastila Komisije izvajanje vseh postopkov, ki so potrebni za upravljanje programa Skupnosti, zlasti postopkov za dodeljevanje subvencij in javnih naročil. — Zbiranje in analiza vseh informacij, ki so potrebne za usmerjanje izvajanja programa, ter njihov prenos Komisiji. — Pri programu PPI odgovorna tudi za projektno vodenje podpornega omrežja za poslovanje in inovacije.

1. Upravni odbor Sestavlja ga pet članov, ki jih imenuje Evropska komisija. Sprejme letni program dela Agencije, potem ko ga je odobrila Evropska komisija. Poleg tega sprejme administrativni proračun Agencije in njeno letno poročilo o dejavnostih. 2. Direktor Imenuje ga Evropska komisija. 3. Zunanja revizija Evropsko računsko sodišče. 4. Organ za razrešnico Parlament na priporočilo Sveta.

Končni proračun A) 137,3 (53,2) milijona EUR (100 % splošnega proračuna Evropske unije od tega 63,7 milijona EUR za IEE in 73,5 milijona EUR za PPI. Agencija izvršuje operativni proračun pod odgovornostjo Komisije). B) 6,9 (5,2) milijona EUR (100 % subvencija Skupnost) za administrativni proračun, ki ga Agencija izvršuje samostojno. Število zaposlenih 31. decembra 35 (16) začasnih delovnih mest, navedenih v kadrovskem načrtu, od tega 22 (16) zapolnjenih. Druga delovna mesta: Pogodbeni uslužbenci: 77 (30) načrtovanih delovnih mest, od tega jih je bilo zasedenih 47 (25) Skupno število zaposlenih 31.12.2007: 69 Ti opravljajo: operativne naloge: 54 (31) upravne naloge: 15 (10)